**NÁRODNÁ RADA SLOVENSKEJ REPUBLIKY**

**IX.** **volebné obdobie**

**...**

**NÁVRH**

**ZÁKON**

z .............. 2024,

**ktorým sa mení a dopĺňa zákon č. 300/1993 Z. z. o mene a priezvisku v znení neskorších predpisov a ktorým sa menia a dopĺňajú niektoré ďalšie zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 300/1993 Z. z. o mene a priezvisku v znení zákona č. 154/1994 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., zákona č. 13/2006 Z. z., zákona č. 344/2007 Z. z., zákona č. 564/2008 Z. z., zákona č. 204/2011 Z. z., zákona č. 124/2015 Z. z., zákona č. 310/2021 Z. z. a zákona č. 408/2022 Z. z. sa mení a dopĺňa takto:

1. V § 4 ods. 2 posledná veta znie:

„Dohodou možno určiť iba priezvisko, ktoré v čase, keď k dohode došlo, má jeden z rodičov alebo priezvisko, ktoré bude zložené z priezvisk obidvoch rodičov v poradí podľa dohody rodičov; rodič, ktorý má viaceré priezviská, uvedie, ktoré z doterajších priezvisk bude priezviskom, ktoré bude súčasťou priezviska dieťaťa.”.

1. V § 6 ods. 3 písm. d) znie:

„d) jedného z manželov, ktorý prijal spoločné priezvisko a ako druhé žiada prijať priezvisko, ktoré používal pred uzavretím manželstva; poradie priezvisk sa uvedie v žiadosti,”.

1. § 6 sa dopĺňa odsekom 8, ktorý znie:

„(8) Zmena priezviska sa povolí vždy, ak štátny občan Slovenskej republiky, o ktorého priezvisko ide, pri uzatvorení manželstva alebo iného riadne osvedčeného vzťahu uzavretého v súlade s právnym poriadkom iného štátu vyhlásil, že prijíma spoločné priezvisko.”.

1. V § 7 ods. 2 písm. c) sa vypúšťajú slová „osoby inej ako slovenskej národnosti”.

**Čl. II**

Zákon č. 154/1994 Z. z. o matrikách v znení zákona č. 222/1996 Z. z., zákona č. 416/2001 Z. z., zákona č. 198/2002 Z. z., zákona č. 515/2003 Z. z., zákona č. 36/2005 Z. z., zákona č. 14/2006 Z. z., zákona č. 335/2007 Z. z., zákona č. 204/2011 Z. z., zákona č. 124/2015 Z. z., zákona č. 310/2021 Z. z. a zákona č. 408/2022 Z. z. sa mení a dopĺňa takto:

V § 16 sa slová „Ženské priezvisko osoby inej ako slovenskej národnosti” nahrádzajú slovami „Priezvisko osoby ženského pohlavia”.

**Čl. III**

Zákon č. 36/2005 Z. z. o rodine a o zmene a doplnení niektorých zákonov v znení zákona č. 297/2005 Z. z., zákona č. 615/2006 Z. z., zákona č. 201/2008 Z. z., zákona č. 217/2010 Z. z., zákona č. 290/2011 Z. z., zákona č. 125/2013 Z. z., zákona č. 124/2015 Z. z., zákona č. 175/2015 Z. z., zákona č. 125/2016 Z. z., zákona č. 2/2017 Z. z., zákona č. 338/2022 Z. z. a zákona č. 408/2022 Z. z. sa mení a dopĺňa takto:

1. V § 6 ods. 3 písm. b) sa vypúšťa slovo „alebo”.
2. V § 6 ods. 3 písm. c) sa na konci bodka nahrádza čiarkou a pripája sa slovo „alebo”.
3. § 6 ods. 3 sa dopĺňa písmenom d), ktoré znie:

„d) si určia spoločné priezvisko zložené z priezvisk obidvoch snúbencov v poradí podľa ich dohody; snúbenec, ktorý už má viaceré priezviská, vyberie jedno z doterajších priezvisk ako priezvisko, ktoré bude súčasťou spoločného priezviska.”.

1. V § 6 ods. 4 sa za slová „písm. c)” vkladajú slová „alebo d)”.

**Čl. IV**

Tento zákon nadobúda účinnosť 1. septembra 2024.